CELEX: C2006/143/31
Language: da
Date: 2006-06-17 00:00:00
Title: Sag C-15/05: Domstolens dom (Femte Afdeling) af  27. april 2006  — Kawasaki Motors Europe NV mod Inspecteur van de Belastingdienst/Douane district Rotterdam (anmodning om præjudiciel afgørelse fra Gerechtshof te Amsterdam) (Den fælles toldtarif — tarifpositioner — tarifering af transportmidler — traktorer — biler og køretøjer, hovedsagelig konstrueret til personbefordring — forordning (EF) nr. 2518/98 — nr. 5 i skemaet i bilaget — ugyldighed)

17.6.2006   
            
            
               DA
            
            
               Den Europæiske Unions Tidende
            
            
               C 143/17
            
         Domstolens dom (Femte Afdeling) af 27. april 2006 — Kawasaki Motors Europe NV mod Inspecteur van de Belastingdienst/Douane district Rotterdam (anmodning om præjudiciel afgørelse fra Gerechtshof te Amsterdam)
   (Sag C-15/05) (1)
   
   (Den fælles toldtarif - tarifpositioner - tarifering af transportmidler - traktorer - biler og køretøjer, hovedsagelig konstrueret til personbefordring - forordning (EF) nr. 2518/98 - nr. 5 i skemaet i bilaget - ugyldighed)
   (2006/C 143/31)
   Processprog: nederlandsk
   Den forelæggende ret
   Gerechtshof te Amsterdam
   Parter i hovedsagen
   
      Sagsøger: Kawasaki Motors Europe NV
   
      Sagsøgt: Inspecteur van de Belastingdienst/Douane district Rotterdam
   Sagens genstand
   Anmodning om præjudiciel afgørelse — Gerechtshof te Amsterdam — gyldigheden af Kommissionens forordning (EF) nr. 2518/98 af 23. november 1998 om tarifering af visse varer i den kombinerede nomenklatur (EFT L 315, s. 3) — nye køretøjer (terrængående) konstrueret til at trække og skubbe andre køretøjer, redskaber eller last, der anses for at kunne transportere personer — tarifering — position 8703 21 og position 8701 90
   Konklusion
   
               1)
            
            
               Nr. 5 i skemaet i bilaget til Kommissionens forordning (EF) nr. 2518/98 af 23. november 1998 om tarifering af visse varer i den kombinerede nomenklatur er ugyldig, idet det for de køretøjer, der er beskrevet i underposition 8703 21 10 i den kombinerede nomenklatur, anvender en kapacitet til at trække last, der er mindst tre gange større end køretøjernes egenvægt, hvilket er en anden end den, der er indeholdt i tariferingsudtalelsen fra Udvalget for Det Harmoniserede System fra 1999, hvorved det udstrækker rækkevidden af positionen vedrørende køretøjer, der hovedsagelig er konstrueret til personbefordring.
            
         
               2)
            
            
               Nye terrængående køretøjer med fire hjul, som kun har et sæde, er forsynet med et styretøj af Ackerman-typen, der kontrolleres ved hjælp af et styr, er udstyret med en trækkrog, og hvis tekniske karakteristika gør dem i stand til at skubbe mindst to gange deres egenvægt, skal tariferes i underposition 8701 90 i den nævnte nomenklatur. Det påhviler Gerechtshof te Amsterdam at foretage tariferingen af disse køretøjer i de underpositioner, der svarer til deres motoreffekt.
            
         
      (1)  EUT C 82 af 2.4.2005.